ที่ มท ๐๘๑๐.๔/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ด้วยแผนการป้องกันและบรรเทาสาธารณภัยแห่งชาติ พ.ศ. 2564 - 2570 ได้กำหนดยุทธศาสตร์การมุ่งเน้นการลดความเสี่ยงจากสาธารณภัย โดยการเพิ่มขีดความสามารถในการเตรียมพร้อมรับภัยพิบัติที่เกิดขึ้น ในชุมชน ลดความเสี่ยงเดิม ป้องกันไม่ให้เกิดความเสี่ยงใหม่ เร่งสร้างความเข้มแข็งให้กับพื้นที่ในการเตรียมความพร้อมรับมือภัยพิบัติ และกำหนดให้กองอำนวยการป้องกันและบรรเทาสาธารณภัยแต่ละระดับ จัดให้มีการฝึกการป้องกันและบรรเทาสาธารณภัย อย่างน้อยปีละ 1 ครั้ง และกองอำนวยการป้องกันและบรรเทาสาธารณภัยกลางได้แจ้งแนวทาง การขับเคลื่อนแผนการป้องกันและบรรเทาสาธารณภัยแห่งชาติ พ.ศ. 2564 - 2570 โดยให้คำนึงถึงความเสี่ยงภัยในพื้นที่ พร้อมทั้งจัดการฝึกการป้องกันและบรรเทาสาธารณภัยระดับท้องถิ่น แห่งละ 1 ครั้ง

 ดังนั้น เพื่อให้ทราบข้อมูลการดำเนินการซักซ้อมการปฏิบัติตามแผนเผชิญเหตุอุทกภัยระดับองค์กรปกครองส่วนท้องถิ่น ปี 2568 จึงขอความร่วมมือสำนักงานส่งเสริมการปกครองท้องถิ่นจังหวัด รายงานการซักซ้อม การปฏิบัติตามแผนเผชิญเหตุขององค์กรปกครองส่วนท้องถิ่นในพื้นที่ตามแบบที่กำหนดในภาพรวมของทั้งจังหวัดและส่งข้อมูลให้กรมส่งเสริมการปกครองท้องถิ่น ทางไปรษณีย์อิเล็กทรอนิกส์ spkbct2021@gmail.com เป็นไฟล์ excel โดยใช้ชื่อหัวข้อในการรายงาน “รายงานการซักซ้อมตามแผนเผชิญเหตุอุทกภัยของ อปท. จังหวัด...” ทุกวันที่ 29 ของเดือนจนกว่าจะดำเนินการซักซ้อมฯ แล้วเสร็จ เริ่มรายงานครั้งแรกวันอังคารที่ 29 เมษายน 2568 ก่อนเวลา 16.30 น. เพื่อดำเนินการในส่วนที่เกี่ยวข้องต่อไป รายละเอียดปรากฏตาม QR code ท้ายหนังสือนี้

กรมส่งเสริมการปกครองท้องถิ่น เมษายน 2568

แบบรายงาน

กองพัฒนาและส่งเสริมการบริหารงานท้องถิ่น
กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑6
ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวรุจิรา กองลาแซ

ผอ.กง.พค. ...................................

อภิวิชญ์ หน.กง.............................

รุจิรา หน.ฝ...................................
จนท..............................................